钦定古今图书集成/明伦汇编/官常典/第586卷 > 《送裴相公上太原》王建
## 钦定古今图书集成/明伦汇编/官常典/第586卷 > 《送裴相公上太原》王建

还携堂印向并州，将相兼权是武侯。时难独当天下
事，功成却进手中筹。再三陈乞罏烟里，前后封章玉
案头。朱架早朝立剑戟，绿槐残雨看张油。遥知塞雁
从今好，直到渔阳已北愁。边铺警巡旗尽换，山城候
馆壁重修。千群白刃兵迎节，十对红妆妓打球。圣主
分明交暂去，不须高起见京楼。